<classify> NA MWANDISHI WETU -MWANZA TIMU ya Simba imefanikiwa kuvuna pointi ugenini baada yakuichapa Mbao FC mabao 2-1 katika mchezo wa Ligi Kuu Tanzania Bara uliochezwajana kwenye Uwanja wa CCM Kirumba, Mwanza. Ushindi huo unaweza kumtuliza mwekezaji wao MohammedDewji ambaye alitishia kujiuzulu nafasi ya mwenyekiti wa bodi mara baada yaSimba kupoteza fainali ya Kombe la Mapinduzi dhidi ya Mtibwa Sugar. Mabao ya Simba yalifungwa na Hassan Dilunga dakika ya 41na Jonas Mkude dakika 46, huku bao la kufutia machozi la Mbao likiwekwa wavunina Wazir Junior dakika 52. Ushindi huo inaifanya kikosi hicho cha Wekundu waMsimbazi kuendelea kujikita kileleni mwa msimamo wa ligi hiyo ikifikisha pointi38 baada ya kucheza michezo 15, ikishinda 12, sare miwili na kupoteza mmoja. Kichapo hicho kinaiacha Mbao katika nafasi ya 14 ikiwa napointi 18 ilizovuna kupitia michezo 17, ikishinda minne, sare sita na kupotezasaba. Licha ya uwanja kujaa maji kutokana na mvua kubwailiyonyesha, Simba ilitawala mchezo kwa sehemu kubwa na kufanya mashambulizimengi kwenye lango la wapinzani. Simba iliuanza mchezo huo kwa kasi, ambapo dakika yakwanza tu Ibrahim Ajib alipoteza nafasi ya wazi kuindikia Simba bao baada yakupokea pasi ya John Bocco, lakini mpira wa kichwa alioupiga ulitua mikononimwa mlinda mlango wa Mbao, Abdallah Makangana. Dakika ya tano, Makangana alisimama na kupangua mchomohatari wa Shomari Kapombe aliyepiga kutoka mbali. Dakika ya 25, Clatous Chama alipoteza nafasi nyingine ya kuifungia Simba baada yakupokea pasi ya Sharaf Shiboub, laknimkwaju wake ulishindwa kulenga lango. Dakika ya 41, Dilunga aliindikia Simba bao la kuongoza kwashuti kali la mguu kushoto akiwa mbali lililokwenda moja kwa kimiani na kumuachaMakangana akiwa hana la kufanya. Bao hilo linadumu kwa dakika 45 za kipindi cha kwanzakwani hadi timu zinakwenda mapumziko Simba wapo mbele kwa 1-0. Kipindi cha pili kilianza kwa kasi na Simba kuendelea kuutawala mchezo dakika ya 46, Mkude aliifungia Simba bao la pili akimalizia mpira wa kona uliopigwa na Ajibu.  <topic>: michezo 